Oficiālais Vēstnesis L 340 , 24/12/2003 Lpp. 0035 - 0036



Komisijas Regula (EK) Nr. 2296/2003 (2003. gada 23. decembris), ar kuru 2004. gadā atkāpjas no Regulas (EK) Nr. 327/98, ar ko atklāj atsevišķas tarifa kvotas rīsu un šķelto rīsu importam, kā arī paredz šo kvotu pārvaldību EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 18. jūnija Regulu (EK) Nr. 1095/96 par koncesiju īstenošanu, kas iekļautas sarakstā CXL, kas izveidots VVTT XXIV.6. sarunu nobeigumā, un jo īpaši tās [1]. pantu, ņemot vērā Padomes 1996. gada 13. maija Lēmumu 96/317/EK par secinājumu apkopošanu pēc apspriedēm ar Taizemi, ievērojot VVTT XXIII pantu [2], un jo īpaši tā 3. pantu, tā kā: (1) Ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai 2004. gada 1. maijā šīm valstīm jādod iespēja pretendēt uz tarifa kvotām rīsu un šķelto rīsu importam, kas ar Komisijas Regulu (EK) Nr. 327/98 [3] ieviestas saskaņā ar godīgiem nosacījumiem salīdzinājumā ar nosacījumiem, kurus piemēro esošajām dalībvalstīm. Tādēļ minētajās valstīs ar pievienošanās brīdi uzņēmējiem jādod iespēja pilnīgi pretendēt uz minētajām kvotām. (2) Lai netraucētu tirgus darbību līdz 2004. gada 1. maijam un pēc tam, 2004. gadā paredzētais kvotu piešķīrumu grafiks jāmaina, un piešķirtie daudzumi jākoriģē, tomēr, nemainot kopējos daudzumus, kas paredzēti starptautiskajos nolīgumos, kuri noslēgti saskaņā ar VVTT XXIII pantu un XXIV panta 6. punktu, tas ir, gada tarifa kvotas 63000 tonnu daļēji slīpētu un pilnīgi slīpētu rīsu importam ar KN kodu 100630 bez ievedmuitas, 20000 tonnu lobītu rīsu importam ar KN kodu 100620 ar EUR 88 fiksētas likmes nodokli par tonnu un 80000 tonnu šķeltu rīsu importam ar KN kodu 100640 ar 28 EUR ievedmuitas samazinājumu par tonnu. (3) Ar izmaiņām un korekcijām, kuras paredzētas šajā regulā, uz 2004. gadu jāaizstāj Regulas (EK) Nr. 327/98 2. panta 1. punktā noteiktie pasākumi. (4) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Atkāpjoties no 2. panta 1. punkta Regulā (EK) Nr. 327/98, 2004. gadam atklāj minētās regulas 1. pantā minētās gada tarifa kvotas importam Kopienā saskaņā ar šādiem nosacījumiem: a) 63000 tonnu daļēji slīpētu un pilnīgi slīpētu rīsu ar KN kodu 100630 (kvotas sērijas Nr. 09.4076) saskaņā ar izcelsmes valsti un kvotas daļām piešķir šādi: | Janvāris | Maijs | Jūlijs | Septembris | Amerikas Savienotās Valstis | 9681 | 19360 | 9680 | — | Taizeme | 10727 | 5364 | 5364 | — | Austrālija | — | 1019 | — | — | Citas izcelsmes valstis | — | 1805 | — | — | Kopā | 20408 | 27548 | 15044 | — | b) 20000 tonnu lobītu rīsu ar KN kodu 100620 (kvotas sērijas Nr. 09.4077) saskaņā ar izcelsmes valsti un kvotas daļām piešķir šādi: | Janvāris | Maijs | Jūlijs | Septembris | Austrālija | 2608 | 5214 | 2607 | — | Amerikas Savienotās Valstis | 1911 | 3821 | 1910 | — | Taizeme | — | 1812 | — | — | Citas izcelsmes valstis | — | 117 | — | — | Kopā | 4519 | 10964 | 4517 | — | c) 80000 tonnu šķeltu rīsu ar KN kodu 100640 (kvotas sērijas Nr. 09.4078) saskaņā ar izcelsmes valsti un kvotas daļām piešķir šādi: | Janvāris | Maijs | Taizeme | 13866 | 27734 | Austrālija | 4304 | 8609 | Gajāna | 2834 | 5669 | Amerikas Savienotās Valstis | 2427 | 4854 | Citas izcelsmes valstis | 3234 | 6469 | Kopā | 26665 | 53335 | 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. To piemēro no 2004. gada 1. janvāra līdz 31. decembrim. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 23. decembrī Komisijas vārdā — Komisijas loceklis Franz Fischler [1] OV L 146, 20.6.1996., 1. lpp. [2] OV L 122, 22.5.1996., 15. lpp. [3] OV L 37, 11.2.1998., 5. lpp. Regulā jaunākie grozījumi izdarīti ar Regulu (EK) Nr. 2458/2001 (OV L 331, 15.12.2001., 10. lpp.). --------------------------------------------------